钦定古今图书集成/历象汇编/岁功典/第006卷 > 《春秋繁露》 > 《治水五行篇》
## 钦定古今图书集成/历象汇编/岁功典/第006卷 > 《春秋繁露》 > 《治水五行篇》

“日冬至，七十二日木用事，其气燥浊而青；七十二日
火用事，其气惨阳而赤，七十二日土用事，其气温浊
而黄，七十二日金用事，其气惨淡而白，七十二日水
用事，其气清寒而黑，七十二日复得木。木用事，则行
柔惠，诞群禁，至于立春。出轻系，去稽留，除桎梏，开闭
阖，通障塞，存幼孤，矜寡独，无伐木火用事，则正封疆，
循田畴。至于立夏，举贤良，封有德，赏有功，出使四方，
无纵火。”“土用事，则养长老，存幼孤，矜寡独，赐孝悌，施
恩泽，无兴土功。”“金用事，则修城郭，缮墙垣，审群禁，饬
甲兵，警百官，诛不法，存长老，无焚金石。”“水用事，则闭